Mali

Mali ( [],  [], amtle Republik Mali) is a Binnenland in Westafrika. A dem Land mid arana Gress vo ebba 1,24 Millionen km² lemand um de 18,7 Millionn Menschn (Stand 2017). 
D Hauptstod vom Land is Bamako. Da gresste Teil vo da Bväikarung lebt am sidlichn Teil vom Land a de zwoa groußn Fliss. Am Niger und am Senegal. Da Noadn dastreckt se bis a de Sahara eine und is grod ganz dinn besiedlt.

Aufm Gebiet vom heindign Mali hamd am Laufe vo da Gschicht drei Reiche exisdiad de an Transsaharahandl kondroliad hamd. As Ghana-Reich, as Mali-Reich, vo dem a as modeane Land an Nam hod, und as Songhai-Reich. Am spädn 19. Joahundat is as Gebiet auf dem as heindige Mali ligt a Teil vo Französisch-Sudan woan. Zam mim Nochban, am Senegal, hod de Mali-Föderation 1960 sei Unabhängigkeit vo Frankreich griagt. Kuaz danoch is de Fedaration zambrocha und as Land is unda seim heindign Nam unobhängig woan. Noch arana langa Heaschoft vo oana Partei hod a Militärputsch 1991 zu arana Vaobschiedung vo na neia Vafossung gfiahd und es hod se a demokradischa Mehrparteienstoot etablian kinna.

Im Jenna 2012 is da Konflikt in Noadmali wieda eskaliad und seitdem is as Land nimma zua Ruah kemma.

 Lidaradua 
 Martin Hofbauer, Philipp Münch (Hrsg.): Mali (= Wegweiser zur Geschichte). Im Auftrag des Zentrums für Militärgeschichte und Sozialwissenschaften der Bundeswehr, 2. aktualisierte Auflage, Schöningh, Paderborn 2016, ISBN 978-3-506-78661-6.
 Thomas Krings: Sahelländer. WBG-Länderkunden, Wissenschaftliche Buchgesellschaft, Darmstadt 2006, ISBN 3-534-11860-X.
 Dorothea E. Schulz: Culture and Customs of Mali. Santa Barbara 2012, ISBN 978-0-313-35912-5.
 Rolf Hofmeier, Andreas Mehler: Afrika-Jahrbuch 2003. Politik, Wirtschaft und Gesellschaft in Afrika südlich der Sahara. Vs-Verlag, 2004.

 Im Netz 


 Länder- und Reiseinformationen des deutschen Auswärtigen Amtes
 Artikel-Dossier – Der Spiegel

 Beleg 


Kategorie:Staat in Afrika
Kategorie:Least Developed Country
Kategorie:Binnenstaat